2025 METAIS TIKRINTŲ ĮSTAIGŲ DOKUMENTŲ RENGIMO KLAIDŲ ATMINTINĖ 

1. Kai teisės aktas turi vieną punktą, jis nenumeruojamas ir po preambulės rašomas kablelis.
	Netaisyklinga
	Turi būti

	   Vadovaudamasi [...]:
   l e i d ž i u specialiajai pedagogei Vardenei Pavardenei [...]
	  Vadovaudamasi [...],
   l e i d ž i u specialiajai pedagogei Vardenei Pavardenei [...]



2. Keičiant kitų valstybės ir savivaldybių institucijų ir įstaigų priimtus teisės aktus pavadinime (antraštėje) nurodomas teisės aktą priėmusio subjekto pavadinimas, keičiamo teisės akto priėmimo data, teisės akto rūšis, teisės aktą priėmusio subjekto suteiktas numeris ir visas teisės akto pavadinimas (antraštė), kuris rašomas kabutėse. Nepriklausomai nuo teisės akto punktų keitimo pobūdžio, teisės akto pakeitimas teisės akto pavadinime (antraštėje) nusakomas žodžiu „pakeitimo“. 
	Netaisyklinga
	Turi būti

	DĖL IGNALINOS RAJONO ĮSTAIGOS DIREKTORIAUS 2024 M. SAUSIO 15 D. ĮSAKYMO NR. V1-13 „DĖL CIVILINĖS SAUGOS EKSTREMALIŲJŲ SITUACIJŲ VALDYMO PLANO PATVIRTINIMO“ TIKSLINIMO
	DĖL IGNALINOS RAJONO ĮSTAIGOS DIREKTORIAUS 2024 M. SAUSIO 15 D. ĮSAKYMO NR. V1-13 „DĖL CIVILINĖS SAUGOS EKSTREMALIŲJŲ SITUACIJŲ VALDYMO PLANO PATVIRTINIMO“ PAKEITIMO

	DĖL IGNALINOS RAJONO ĮSTAIGOS GRYNŲJŲ PINIGŲ APSKAITOS IR KONTROLĖS TVARKOS TAISYKLIŲ PAPILDYMO

	DĖL IGNALINOS RAJONO ĮSTAIGOS DIREKTORIAUS 2022 M. GEGUŽĖS 2 D. ĮSAKYMO NR. OV-42 „DĖL GRYNŲJŲ PINIGŲ APSKAITOS IR KONTROLĖS TVARKOS TAISYKLIŲ PATVIRTINIMO“ PAKEITIMO



3. Teisės akto keitimas, nepriklausomai nuo keitimo pobūdžio (keičiama, pildoma ar pripažįstama netekusiu galios), pradedamas veiksmažodžio bendraties forma „pakeisti“ arba vienaskaitos esamojo laiko pirmojo asmens forma „pakeičiu“.
	Netaisyklinga
	Turi būti

	k e i č i u  Ignalinos rajono įstaigos darbuotojų darbo apmokėjimo tvarkos aprašą:
1. N a i k i n u IV skyriaus 12 punkto 5 papunktį.
K e i č i u Ignalinos rajono įstaigos darbo apmokėjimo tvarkos aprašo  1 priedą (pridedama).
	p a k e i č i u  Ignalinos rajono įstaigos darbuotojų darbo apmokėjimo tvarkos aprašą, patvirtintą Ignalinos rajono įstaigos direktoriaus 2024 m. rugsėjo 30 d. įsakymu Nr. V-46 „Dėl Ignalinos rajono įstaigos darbuotojų darbo apmokėjimo tvarkos aprašo patvirtinimo“ (toliau – Aprašas):
1. Pripažįstu netekusiu galios Aprašo 12.5 papunktį. 
2. Pakeičiu Aprašo 1 priedą ir išdėstau jį nauja redakcija (pridedama).

	      p a p i l d a u Ignalinos rajono įstaigos grynųjų pinigų apskaitos ir kontrolės tvarkos taisykles patvirtintas 2022 m. gegužės 2 d. įsakymu Nr. OV-42

	p a k e i č i u  Ignalinos rajono įstaigos grynųjų pinigų apskaitos ir kontrolės tvarkos taisykles, patvirtintas Ignalinos rajono įstaigos direktoriaus 2022 m. gegužės 2 d. įsakymu Nr. OV-42 „Dėl Ignalinos rajono įstaigos grynųjų pinigų apskaitos ir kontrolės tvarkos taisyklių patvirtinimo“, ir papildau jas nauju 10 punktu:
„10. ........... “. 



4. Teikiant nuorodą į kitu teisės aktu patvirtintą dokumentą (arba į kelis tuo pačiu teisės aktu patvirtintus dokumentus), nurodomas jo pavadinimas (arba kelių patvirtintų dokumentų pavadinimai), teisės aktą priėmusio subjekto pavadinimas, teisės akto priėmimo data, rašoma mišriuoju būdu, teisės akto rūšis, teisės aktą priėmusio subjekto suteiktas numeris ir visas teisės akto pavadinimas (antraštė). 
	Netaisyklinga
	Turi būti

	2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 [...]
	2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų, patvirtintų Lietuvos Respublikos švietimo, mokslo ir sporto ministro 2023 m. balandžio 24 d. įsakymu Nr. V-586 „Dėl 2023–2024 ir 2024–2025 mokslo metų pradinio, pagrindinio ir vidurinio ugdymo programų bendrųjų ugdymo planų patvirtinimo“ [...]



5. Teikiant nuorodą į įstatymą, nurodomas visas įstatymo pavadinimas, prireikus – straipsnis ar jo struktūrinė dalis (data ir numeris nenurodomi).
	Netaisyklinga
	Turi būti

	Vadovaudamasi Lietuvos Respublikos 2024 m. kovo 28 d. įsakymu Nr. XIV-2515 „Dėl atsiskaitymų grynaisiais pinigais sumų apvalinimo“ [...]  
	Vadovaudamasi Lietuvos Respublikos atsiskaitymų grynaisiais pinigais sumų apvalinimo įstatymu [...]



6. Vienasmenio subjekto priimamo teisės akto dėstomoji dalis pradedama tvarkomąjį veiksmą reiškiančiu žodžiu „tvirtinu“, „įgalioju“, „nustatau“, „pavedu“, „pakeičiu“, „pripažįstu netekusiu (netekusiais) galios“ ir pan., rašomu išretintu šriftu. 
	Netaisyklinga
	Turi būti

	    Vadovaudamasi [...] nurodau:  
    1. A p d o v a n o t i mokyklos direktoriaus padėkos raštais ir prizais šiuos mokinius: 
	    Vadovaudamasi [...]:  
    1. A p d o v a n o j u mokyklos direktoriaus padėkos raštais ir prizais šiuos mokinius: 

	    L a i k a u negaliojančiu Ignalinos rajono įstaigos direktoriaus 2017 m. rugpjūčio 30 d. įsakymą Nr. OV-48.
	    P r i p a ž į s t u netekusiu galios  Ignalinos rajono įstaigos direktoriaus 2017 m. rugpjūčio 30 d. įsakymą Nr. OV-48 „Dėl .......“ .

	    M o k ė t i  priemoką nuo 2025 m. liepos 1 d. iki 2025 m. rugsėjo 30 d.
	    N u r o d a u  mokėti priemoką nuo 2025 m. liepos 1 d. iki 2025 m. rugsėjo 30 d.



7. Teisės aktais tvirtinamų nuostatų, taisyklių, programų, įkainių sąrašų ir pan. tekstą sudaro punktai ir jų pastraipos, punktų papunkčiai. Tekste po papunkčio taškas nededamas.
	Netaisyklinga
	Turi būti

	31.2., 31.3. ir 55.3. papunkčiais
	31.2, 31.3 ir 55.3 papunkčiais


Pastaba. Vietoj konkrečių įstaigų pavadinimų atmintinėje naudojamas pavadinimas „Ignalinos rajono įstaiga“.

	

______________
	
	


                                                                                                                   
